als_Latn dik_Latn sag_Latn
Guardiola është i kënaqur, por vështirë se mund të ndihen në të njëjtën mënyrë edhe tifozët e Bajernit.
Për të kuptuar presionin mbi Pep Guardiolën mjafton të rishihet reagimi i tij pas golit të avantazhit nga Arjen Robben në sfidën me Schalken, kur trajneri spanjoll nxitoi të përqafonte gjyqtarin e katërt me të cilin ishte duke diskutuar për një episod vetëm pak më parë. Gjithsesi Bayerni nuk ja doli të fitonte pasi skuadra e Di Matteos, shënoi me Benedikt Hoewedes dhe Bayerni u ndal në barazim përballë 75 mijë spektatorëve në Allianz Arena vetëm pak ditë pasi ishte mposhtur 4-1 nga Wolfsburgu. Megjithatë për çudinë e të gjithëve, që pyesin se çfarë po ndodh me Bayernin, Guardiola dhuroi këtë reagim pas ndeshjes.
"Nuk jam thjesht i lumtur, por jam plotësisht i kënaqur. Kur luan kundër Schalkes me këtë trajner dhe këta lojtarë në inferioritet numerik për 70 minuta nuk është e lehtë. Ne patëm fat që ata humbën penalltinë, por ne luajtëm mirë. Në fillim patëm vetëm një rast por nga fundi krijuam shanse mjaftueshëm por nuk i finalizuam. Në fund ne e kontrolluam lojën shumë më mirë. Nga ana tjetër edhe Wolfsburgu nuk fitoi dhe kjo tregon se sa e vështirë është që të fitosh Bundesligën. Disa njerëz thonë se është e lehtë, por nuk është".
Guardiola është i kënaqur, por vështirë se mund të ndihen në të njëjtën mënyrë edhe tifozët e Bajernit të mësuar me një skuadër që korr fitore ndeshje pas ndeshje. Dhe sikur të mos mjaftonin rezultate e fundit spekulimeve për të ardhmen e trajnerit ju shtohet edhe një zë i ri, me prestigjiozen Bild që bën të ditur se Guardiola mund të marrë drejtimin e përfaqësueses së Qatarit për Botërorin e vitit 2022 që do të zhvillohet pikërisht në vendin arab.
als_Latn als_Latn als_Latn als_Latn